*De még ha ítélkezem is, igaz az én ítéletem, mert nem egyedül vagyok, hanem én és az Atya, aki elküldött engem.* (Jn 8,16)

Ha és amikor megteszem – mondja itt Jézus – akkor az ítélet igazságos lesz. Nem lesz benne részrehajlás, kivételezés stb. Semmi ilyesmi vagy ehhez hasonló! Csak az igaz ítélet. Ilyen Bíróban érdemes bízni.

Hogy jön létre ez az állapot? Úgy, hogy az Atya a folyamatosan jele lévő másik fél. Ha esetleg keletkezne olyan helyzet (persze nem fog) amikor segítség kell, akkor ott van az Atya. Ezt emberként így könnyebb elképzelni. Folyamatos, zavartalan kapcsolat az Atyával. Ez a garancia a részrehajlás mentes, igaz ítéletre. *Vadon Gyula*